Suvdan maxsus foydalanish yoki suvni maxsus iste’mol qilish uchun ruxsatnoma berish tartibi to‘g‘risidagi Nizomni tasdiqlash haqida

“Suv va suvdan foydalanish to‘g‘risida”gi O‘zbekiston Respublikasi Qonunini ijro etish hamda suvdan foydalanish va suv iste’molini yanada tartibga solish, suv resurslaridan oqilona foydalanish va ularni muhofaza qilish maqsadida Vazirlar Mahkamasi qaror qiladi:
 1. Suvdan maxsus foydalanish yoki suvni maxsus iste’mol qilish uchun ruxsatnoma berish tartibi to‘g‘risidagi Nizom ilovaga muvofiq tasdiqlansin va u 2013-yil 1-avgustdan boshlab amalga kiritilsin.
 2. O‘zbekiston Respublikasi Qishloq va suv xo‘jaligi vazirligi, Sog‘liqni saqlash vazirligi, Ekologiya va atrof muhitni muhofaza qilish davlat qo‘mitasi, Davlat geologiya va mineral resurslar qo‘mitasi, O‘zbekiston Respublikasi Vazirlar Mahkamasi huzuridagi Yer qa’rini geologik o‘rganish, sanoatda, konchilikda va kommunal-maishiy sektorda ishlarning bexatar olib borilishini nazorat qilish davlat inspeksiyasi, Qoraqalpog‘iston Respublikasi Vazirlar Kengashi, viloyatlar va Toshkent shahar hokimliklari:
 bir hafta muddatda ushbu qaror bilan tasdiqlangan Nizomning amalga oshirilishini hamda uning talablariga barcha suvdan foydalanuvchilar va suv iste’molchilari tomonidan rioya etilishini ta’minlash yuzasidan aniq chora-tadbirlarni ishlab chiqsinlar;
 bir oy muddatda o‘z normativ-huquqiy hujjatlarini ushbu qaror bilan tasdiqlangan Nizomga muvofiqlashtirsinlar;
 suv resurslaridan oqilona foydalanish va ularni muhofaza qilish, suvdan foydalanish va suv iste’moli tartibiga rioya etilishi yuzasidan nazoratni ta’minlasinlar.
 3. Mazkur qarorning bajarilishini nazorat qilish Vazirlar Mahkamasining Qishloq va suv xo‘jaligi, qishloq xo‘jaligi mahsulotlarini qayta ishlash hamda iste’mol tovarlari masalalari axborot-tahlil departamentiga yuklansin.
 1. Ushbu Nizom “Suv va suvdan foydalanish to‘g‘risida”gi O‘zbekiston Respublikasi Qonuniga, shuningdek Vazirlar Mahkamasining “O‘zbekiston Respublikasida suvdan foydalanish va suv iste’moli tartibi to‘g‘risidagi Nizomni tasdiqlash haqida” 2013-yil 19-martdagi 82-son qaroriga muvofiq O‘zbekiston Respublikasi hududida yer usti va yer osti suvlaridan foydalanishda suvdan maxsus foydalanish yoki suvni maxsus iste’mol qilish uchun ruxsatnoma berish tartibini belgilaydi.
 2. Suvdan maxsus foydalanish yoki suvni maxsus iste’mol qilish ushbu Nizomning 4 va 5-bandlarida ko‘rsatilgan tegishli vakolatli organlar (keyingi o‘rinlarda ruxsat beruvchi organlar deb ataladi) tomonidan berilgan ruxsatnoma asosida amalga oshiriladi.
 3. Yuridik va jismoniy shaxslar tomonidan suvning holatiga va suv obyektlariga ta’sir ko‘rsatuvchi maxsus inshootlar va qurilmalar qo‘llanilgan holda amalga oshiriladigan suvdan foydalanish yoki suv iste’moli suvdan maxsus foydalanish yoki suvni maxsus iste’mol qilish hisoblanadi. Maxsus inshootlar va qurilmalar qo‘llanilmasdan, biroq suv va suv obyektlarining holatiga ta’sir ko‘rsatuvchi suvdan foydalanish yoki suv iste’moli ham ayrim hollarda suvdan maxsus foydalanish yoki suvni maxsus iste’mol qilishga kiritilishi mumkin.
 31. Quyidagilardan: 
 belgilangan tartibda hisobga olinmagan suvdagi quduqlardan; 
 guruhli suv olish uchun (ikki va undan ortiq quduqlardan) belgilangan tartibda tasdiqlanmagan yer osti suvlari ekspluatatsiya zaxiralaridan suvdan maxsus foydalanishga yoki suvni maxsus iste’mol qilishga yo‘l qo‘yilmaydi).
 4. Suvdan maxsus foydalanish yoki suvni maxsus iste’mol qilish uchun ruxsatnoma:
 viloyatlararo va transchegaraviy ahamiyatga molik tabiiy suv obyektlari suvidan foydalanuvchilarga va suv iste’molchilariga, katta va alohida muhim suv, energetika va kommunal-maishiy obyektlardan foydalanuvchi ayrim tashkilotlarga — O‘zbekiston Respublikasi Ekologiya va atrof muhitni muhofaza qilish davlat qo‘mitasi tomonidan;
 viloyat, tumanlararo va tuman ahamiyatga molik tabiiy suv obyektlaridan suv olinganda — ekologiya va atrof muhitni muhofaza qilish organlari tomonidan beriladi.
 5. Sun’iy suv obyektlarining suvidan maxsus foydalanish yoki suvni maxsus iste’mol qilish uchun ruxsatnoma:
 viloyatlararo va transchegaraviy ahamiyatga molik suv obyektlaridan suv olinganda — irrigatsiya tizimlari havza boshqarmalariga, magistral kanallar (tizimlar) boshqarmalariga, suv omborlaridan foydalanish boshqarmalariga, transchegaraviy suv obyektlaridan, viloyatlararo ahamiyatga molik suv obyektlaridan, katta va alohida muhim suv xo‘jaligi obyektlaridan foydalanuvchi tashkilotlarga, nasos stansiyalari, energetika va aloqa boshqarmalariga, melioratsiya ekspeditsiyalariga, shuningdek boshqa suvdan foydalanuvchilarga va suv iste’molchilariga, shuningdek katta va alohida muhim suv, energetika va kommunal-maishiy obyektlardan foydalanuvchi alohida tashkilotlarga — O‘zbekiston Respublikasi Qishloq va suv xo‘jaligi vazirligi tomonidan;
 viloyat yoki tumanlararo ahamiyatga molik suv obyektlaridan suv olinganda — irrigatsiya tizimlari boshqarmalariga, shuningdek boshqa suvdan foydalanuvchilar va suv iste’molchilariga — irrigatsiya tizimlarining havza boshqarmalari tomonidan;
 tuman ahamiyatga molik suv obyektlaridan suv olinganda — suvdan foydalanuvchilar uyushmalariga, shuningdek boshqa suvdan foydalanuvchilar va suv iste’molchilariga — irrigatsiya tizimlari boshqarmalari tomonidan;
 qishloq xo‘jaligi ehtiyojlari uchun suv obyektlaridan suv olinganda — o‘zlari xizmat ko‘rsatadigan zonada joylashgan fermer va dehqon xo‘jaliklariga, fuqarolarning o‘zini o‘zi boshqarish organlariga hamda boshqa suv iste’molchilariga tuman qishloq va suv xo‘jaligi bo‘limi bilan kelishilgan holda — suv iste’molchilari uyushmalari tomonidan beriladi.
 6. Tabiiy suv obyektlarining suvidan maxsus foydalanish yoki suvni maxsus iste’mol qilish uchun ruxsatnoma ekologiya va atrof muhitni muhofaza qilish organlari tomonidan:
 er usti suvlaridan foydalanilganda — qishloq va suv xo‘jaligi organlari;
 yer osti suvlaridan (shu jumladan buloq suvlaridan) foydalanilganda — geologiya va mineral resurslar organlari;
 mineral va termal suvlardan foydalanilganda — yer qa’rini geologik o‘rganish, sanoatda, konchilikda va kommunal-maishiy sektorda ishlarning bexatar olib borilishini nazorat qilish organlari bilan kelishilgan holda beriladi.
 7. Ichish, kommunal-maishiy, davolash, kurort, rekreatsion, baliqchilik xo‘jaligi va ishlab chiqarish ehtiyojlari uchun, suv ta’minoti manbalaridan qat’i nazar, suv olinganda, shuningdek oqova suvlar suv obyektlariga va joy relyefiga oqizib yuborilganda suvdan maxsus foydalanish yoki suvni maxsus iste’mol qilish uchun ruxsatnoma davlat sanitariya nazorati organlari bilan kelishilishi kerak. 
 8. Qishloq va suv xo‘jaligi organlari, shuningdek ekologiya va atrof muhitni muhofaza qilish organlari davolash toifasiga kiritilgan suv obyektlaridan, istisno hollarda, boshqa maqsadlarda foydalanishga yer qa’rini geologik o‘rganish, sanoatda, konchilikda va kommunal-maishiy sektorda ishlarning bexatar olib borilishini nazorat qilish, sog‘liqni saqlash, kurortlar boshqarmasining tegishli organlari bilan kelishgan holda ruxsat berishlari mumkin.
 9. Suvdan maxsus foydalanish yoki suvni maxsus iste’mol qilish uchun materiallarni tayyorlash, ruxsatnoma loyihasini kelishish va ruxsatnomalarni berish ushbu Nizomga 1-ilovadagi sxema bo‘yicha amalga oshiriladi. 
 10. Suvdan maxsus foydalanish yoki suv iste’moli uchun ruxsatnoma suvdan foydalanish yoki suv iste’moli turiga ko‘ra quyidagicha rasmiylashtiriladi va beriladi: 
 ushbu Nizomga 2-ilovadagi shakl bo‘yicha — sanoat, kommunal, transport va boshqa noqishloq xo‘jaligi maqsadlari uchun suv obyektlaridan foydalanadigan jismoniy va yuridik shaxslar uchun;
 ushbu Nizomga 3-ilovadagi shakl bo‘yicha — irrigatsiya tizimlari havza boshqarmalari uchun;
 ushbu Nizomga 4-ilovadagi shakl bo‘yicha — suv omborlaridan (gidrouzellardan) foydalanish boshqarmalari uchun;
 ushbu Nizomga 5-ilovadagi shakl bo‘yicha — irrigatsiya tizimlari boshqarmalari uchun;
 ushbu Nizomga 6-ilovadagi shakl bo‘yicha — nasos stansiyalari, energetika va aloqa boshqarmalari, shuningdek nasos stansiyalarining boshqa boshqarmalari uchun; 
 ushbu Nizomga 7-ilovadagi shakl bo‘yicha — melioratsiya ekspeditsiyalari uchun;
 ushbu Nizomga 8-ilovadagi shakl bo‘yicha – suv iste’molchilari uyushmalari uchun;
 ushbu Nizomga 9-ilovadagi shakl bo‘yicha — fermer va dehqon xo‘jaliklari, fuqarolarning o‘zini o‘zi boshqarish organlari va suv iste’molchilari uyushmalari tomonidan xizmat ko‘rsatiladigan boshqa suv iste’molchilari uchun. 
 Istisno hollarda, ayrim suvdan foydalanuvchilar yoki suv iste’molchilari uchun, ularning suvdan foydalanishi yoki suv iste’molining o‘ziga xosliklari hisobga olingan holda, ruxsatnomalar shakli ushbu Nizomning 6, 7 va 8-bandlariga muvofiq, manfaatdor vazirliklar va idoralar bilan kelishgan holda O‘zbekiston Respublikasi ekologiya va atrof muhitni muhofaza qilish davlat qo‘mitasi (tabiiy suv obyektlari bo‘yicha) hamda Qishloq va suv xo‘jaligi vazirligi (sun’iy suv obyektlari bo‘yicha), shuningdek O‘zbekiston Respublikasi Vazirlar Mahkamasining Qishloq va suv xo‘jaligi, qishloq xo‘jaligi va oziq-ovqat mahsulotlarini qayta ishlash masalalari axborot-tahlil departamenti tomonidan ishlab chiqiladi va tasdiqlanadi. 
 11. Ishlayotgan, loyihalashtirilayotgan yoki rekonstruksiya qilinayotgan obyektlarda amalga oshirish mo‘ljallanayotgan suvdan maxsus foydalanish yoki maxsus suv iste’molining barcha turlariga bitta ruxsatnoma rasmiylashtiriladi.
 Suvdan foydalanuvchilar yoki suv iste’molchilari yagona suv olish manbai, suv ta’minoti va suv chiqarib tashlash tizimi bilan bog‘liq bo‘lmagan, bir-biridan uzoqdagi bir necha maydonlarda joylashgan taqdirda suvdan foydalanuvchiga yoki suv iste’molchisiga bir nechta ruxsatnoma berilishi mumkin.
 Bunda bir yoki bir nechta ruxsatnoma berish to‘g‘risidagi qaror suvdan foydalanish, suv iste’moli va suv chiqarib tashlash xususiyati va sharoitlari, shuningdek suv obyekti va oqova suvlarni qabul qiluvchining turini hisobga olgan holda ruxsatnomalar berish bo‘yicha vakolatli organlar tomonidan qabul qilinadi.
 12. Suvdan maxsus foydalanish yoki suvni iste’mol qilish yangi obyektlarini qurishda, shuningdek ishlayotganlarini rekonstruksiya qilishda ruxsatnoma obyektlarni qurish uchun yer maydoni tanlash bo‘yicha ishlar tarkibida buyurtmachi tomonidan, belgilangan tartibda rasmiylashtiriladi. 
 13. Suvdan maxsus foydalanish yoki suvni maxsus iste’mol qilishga ruxsatnoma olish uchun suvdan foydalanuvchi yoki suv iste’molchisi:
 ushbu Nizomga 10 — 18-ilovalarga muvofiq ro‘yxatga binoan materiallarni tayyorlaydi;
 ushbu Nizomga 2 — 9-ilovalarga muvofiq shakl bo‘yicha (istisno hollarda alohida shakl bo‘yicha) suvdan maxsus foydalanish yoki suvni maxsus iste’mol qilish uchun ruxsatnoma loyihasini mustaqil ravishda yoxud shartnoma asosida jalb etilgan tashkilotlar bilan birgalikda ishlab chiqadi. Suvdan maxsus foydalanish yoki suvni maxsus iste’mol qilish uchun ruxsatnoma loyihasi uch nusxada tayyorlanadi, yer osti manbalaridan suv olishda esa — to‘rt nusxada tayyorlanadi;
 suvdan maxsus foydalanish yoki suvni maxsus iste’mol qilish uchun ruxsatnoma loyihasini (tadbirkorlik subyektlari, shuningdek suv iste’molchilari uyushmalari tomonidan xizmat ko‘rsatiladigan suv iste’molchilari bundan mustasno) ushbu Nizomning 6, 7 va 8-bandlarida ko‘rsatilgan tegishli organlar bilan kelishadi.
 14. Tadbirkorlik subyektlarining, shuningdek suv iste’molchilari uyushmalari tomonidan xizmat ko‘rsatiladigan suv iste’molchilarining suvdan maxsus foydalanishi yoki suvni maxsus iste’mol qilishi uchun ruxsatnoma loyihasini kelishish suvdan maxsus foydalanish va suv iste’moliga ruxsatnoma olish uchun ariza berilgandan keyin ruxsatnoma beruvchi tegishli organlar tomonidan mustaqil amalga oshiriladi.
 15. Suvdan maxsus foydalanish yoki suvni maxsus iste’mol qilish uchun ruxsatnoma loyihasini ushbu Nizomning 5-bandi beshinchi xatboshida va 6, 7 va 8-bandlarida ko‘rsatilgan organlar (keyingi o‘rinlarda kelishish organlari deb ataladi) tomonidan kelishish ushbu Nizomga 10 — 18-ilovalarga muvofiq ro‘yxatga binoan tayyorlangan materiallar taqdim etilgan holda suvdan foydalanuvchi yoki suv iste’molchisining, shuningdek ruxsat beruvchi organlar (tadbirkorlik subyektlari, shuningdek suv iste’molchilari uyushmalari tomonidan xizmat ko‘rsatiladigan suv iste’molchilari uchun) yozma murojaat qilgan kundan boshlab bir hafta muddatda amalga oshiriladi.
 16. Suvdan maxsus foydalanish yoki suvni maxsus iste’mol qilish uchun ruxsatnomani kelishish rad etilgan yoki uning loyihasini puxta ishlash zarur bo‘lgan taqdirda ruxsatnomani kelishish organlari asosli xatni rasmiylashtirishlari va yozma murojaat qilingan kundan boshlab besh kun muddatda, belgilangan tartibda ariza beruvchiga yuborishlari kerak.
 Hujjatlarni takroran ko‘rib chiqish yozma murojaat qilingan kundan boshlab uch ish kuni mobaynida amalga oshiriladi.
 17. Suvdan maxsus foydalanuvchi yoki suv iste’molchisi (tadbirkorlik subyektlari, shuningdek suv iste’molchilari uyushmalari tomonidan xizmat ko‘rsatiladigan suv iste’molchilari bundan mustasno) ruxsatnoma loyihasi kelishilgandan keyin suvdan maxsus foydalanish yoki suv iste’moli uchun ruxsatnomalar berish to‘g‘risida tegishli ruxsatnoma berish organlariga ariza beradi. 
 18. Ariza suvdan maxsus foydalanuvchi yoki suv iste’molchisining imzosi (mansabdor shaxsning) va muhri bilan tasdiqlanadi. 
 Suvdan maxsus foydalanish yoki suvni maxsus iste’mol qilish uchun ruxsatnoma berish to‘g‘risidagi arizaga:
 suvdan maxsus foydalanish yoki suvni maxsus iste’mol qilish uchun ruxsat beruvchi organlar bilan kelishilgan (tadbirkorlik subyektlari, shuningdek suv iste’molchilari uyushmalari tomonidan xizmat ko‘rsatiladigan suv iste’molchilari bundan mustasno) ruxsatnoma loyihasi (uch nusxada, yer osti manbalaridan suv olingan taqdirda — to‘rt nusxada);
 ushbu Nizomga 10 — 18-ilovalarga muvofiq ro‘yxatlar bo‘yicha tegishli materiallar ilova qilinadi.
 19. Tadbirkorlik subyektlari, shuningdek suv iste’molchilari uyushmalari tomonidan xizmat ko‘rsatiladigan suv iste’molchilari suvdan maxsus foydalanish va suv iste’moli uchun ruxsatnoma olish uchun arizani suvdan maxsus foydalanish yoki suvni maxsus iste’mol qilishga ruxsatnoma loyihasini ruxsatnoma berish organiga kelishuvsiz taqdim etadilar. 
 20. Suvdan maxsus foydalanish yoki suvni maxsus iste’mol qilish uchun ruxsatnoma ruxsatnoma berish organlari tomonidan suvdan foydalanuvchilar yoki suv iste’molchilarining yozma arizasi olingan kundan boshlab yigirma ish kuni mobaynida rasmiylashtiriladi.
 Yer osti suvlaridan foydalanish bo‘yicha suvdan maxsus foydalanish va suvni maxsus iste’mol qilish uchun ruxsatnomaga suvdan foydalanuvchi va suv iste’molchisining suv resurslaridan oqilona foydalanish, suv hajmining zarur tarzdagi hisobi yuritilishi, suv bulg‘anishi va kamayib ketishining oldini olish, shuningdek vakolatli davlat organlariga belgilangan tartibda muntazam ravishda hisobot taqdim etish bo‘yicha majburiyatlari ilova qilinadi. 
 21. Suvdan maxsus foydalanish yoki suvni maxsus iste’mol qilish uchun ruxsatnomani berish rad etilgan yoki ruxsatnoma loyihasini puxta ishlash zarur bo‘lgan taqdirda ruxsatnoma berish organlari ushbu Nizomning 20-bandida ko‘rsatilgan muddat mobaynida asosli xat rasmiylashtirishi va uni belgilangan tartibda ariza beruvchiga yuborishi kerak.
 Hujjatlarni takroran ko‘rib chiqish ruxsatnoma berish organi tomonidan ariza olingan vaqtdan boshlab o‘n ish kuni mobaynida amalga oshiriladi.
 22. Suvdan maxsus foydalanish yoki suvni maxsus iste’mol qilish uchun rasmiylashtirilgan ruxsatnomaning bir nusxasi suvdan foydalanuvchiga yoki suv iste’molchisiga, ikkinchi nusxasi — suvdan foydalanish yoki suv iste’moli uchun ruxsatnoma shartlariga rioya etishni nazorat qilish uchun tegishli ruxsatnoma berish hududiy organiga beriladi, uchinchi nusxasi ruxsatnoma berish organida qoladi. 
 Yer osti suvlaridan suv olinganda rasmiylashtirilgan ruxsatnomaning bir nusxasi tegishli geologiya va mineral resurslar organiga beriladi.
 23. Yer usti suvlaridan va yer osti suvlarining tasdiqlangan ekspluatatsiya zaxiralaridan foydalanilganda suvdan maxsus foydalanish yoki suvni maxsus iste’mol qilish uchun ruxsatnoma besh yil muddatga beriladi.
 231. Yer osti suvlaridan foydalanish bo‘yicha suvdan maxsus foydalanish va suvni maxsus iste’mol qilishga ruxsatnomaning amal qilish muddati mobaynida ruxsatnoma olgan yuridik va jismoniy shaxslar tomonidan: 
 har kuni maxsus jurnalda olinadigan yer osti suvlari hajmining hisobi yuritiladi; 
 har yili 10-yanvardan kechikmay Davlat geologiya qo‘mitasining hududiy gidrogeologiya stansiyalariga Davlat geologiya qo‘mitasi tomonidan tasdiqlanadigan shakl bo‘yicha yer osti suvlaridan foydalanish to‘g‘risidagi hisobot taqdim etiladi. 
 232. Yer osti suvlaridan foydalanish bo‘yicha suvdan maxsus foydalanish va suvni maxsus iste’mol qilishga ruxsatnoma olgan yuridik va jismoniy shaxslar uning amal qilishi muddati davrida Davlat ekologiya qo‘mitasining hududiy boshqarmalari, Davlat geologiya qo‘mitasining hududiy gidrogeologiya stansiyalari va “Sanoatgeokontexnazorat” davlat inspeksiyasining inspeksiyalari vakillari ishtirokida tegishli dalolatnomalar bilan rasmiylashtiriladigan ekspluatatsiya quduqlarini konservatsiya qilish va konservatsiya qilishdan chiqarish huquqiga egadirlar.
 24. Yer osti suvlarining tasdiqlanmagan ekspluatatsiya zaxiralaridan foydalanilganda suvdan maxsus foydalanish yoki suvni maxsus iste’mol qilish uchun ruxsatnoma uch yil muddatga beriladi.
 25. Ruxsatnomaning amal qilish muddati tamom bo‘lishidan bir oydan kechikmay suvdan foydalanuvchi yoki suv iste’molchisi ilgari berilgan ruxsatnomaning amal qilish muddatini uzaytirish to‘g‘risidagi so‘rov bilan ruxsatnoma berish organiga murojaat qilishga haqlidir. 
 Ruxsatnomaning amal qilish muddatini uzaytirish ushbu ruxsatnomani bergan organ tomonidan:
 ruxsatnomani bergan organ mas’ul shaxsining;
 tegishli kelishish organlarining suvdan foydalanuvchi yoki suv iste’molchisining buyurtmasida ko‘rsatilgan suv manbai va uning maqsadida, shuningdek suvdan foydalanish yoki suv iste’molining boshqa shartlarida biron-bir o‘zgarish bo‘lmaganligi to‘g‘risidagi ma’lumotni tasdiqlovchi xulosasi mavjud bo‘lganda uzaytiriladi va yer osti suvlaridan oqilona foydalanish bo‘yicha suvdan foydalanish va suvni iste’mol qilish majburiyatlarini zarur tarzda bajarish.
 Suv olish manbai va maqsadlari, shuningdek suvdan foydalanish yoki suv iste’molining boshqa shartlari o‘zgarmaganda ruxsatnomaning amal qilish muddati yangi muddatga (ko‘pi bilan uch yilga) uzaytirilishi mumkin.
 Suvdan maxsus foydalanish yoki suvni maxsus iste’mol qilish uchun ruxsatnomaning amal qilish muddati tamom bo‘lganda, shu bilan birga, suv olish manbai, maqsadlari, shuningdek suvdan foydalanish yoki suv iste’molining boshqa shartlari o‘zgarganda suvdan foydalanuvchi yoki suv iste’molchisi suvdan maxsus foydalanish yoki suvni maxsus iste’mol qilish uchun yangi ruxsatnoma berish to‘g‘risidagi so‘rov bilan ruxsat berish organiga belgilangan tartibda murojaat qiladi.
 26. Obyektlarni qurish yoki rekonstruksiya qilish davrida suvdan maxsus foydalanish yoki suvni maxsus iste’mol qilishda ruxsatnoma ularni amalga oshirish davri uchun belgilangan tartibda rasmiylashtiriladi.
 Obyekt foydalanishga topshirilgach ushbu Nizomda nazarda tutilgan tartibda suvdan maxsus foydalanish yoki suvni maxsus iste’mol qilish uchun ruxsatnoma rasmiylashtiriladi.
 27. Suvdan foydalanuvchi yoki suv iste’molchisi — yuridik shaxs qayta tashkil etilganda, uning nomi yoki joylashgan joyi (pochta manzili) o‘zgarganda, suv olish manbai va maqsadlari, shuningdek suvdan foydalanish yoki suv iste’molining boshqa shartlari o‘zgarmagan taqdirda suvdan foydalanuvchi yoki suv iste’molchisi qayta ro‘yxatdan o‘tgandan keyin yetti ish kuni mobaynida ruxsatnoma berish organiga, ko‘rsatib o‘tilgan ma’lumotlarni tasdiqlaydigan hujjatlarni ilova qilgan holda, suvdan maxsus foydalanish yoki suvni maxsus iste’mol qilish uchun ruxsatnomani qayta rasmiylashtirish to‘g‘risida ariza berishi shart.
 28. Suvdan foydalanuvchi yoki suv iste’molchisiga berilgan davlat ro‘yxatidan o‘tkazilgani to‘g‘risidagi guvohnomada ko‘rsatilgan suvdan foydalanuvchi yoki suv iste’molchisi — jismoniy shaxsning familiyasi, ismi, otasining ismi yoki faoliyat ko‘rsatish joyi o‘zgargan taqdirda, suv manbai va maqsadi, shuningdek suvdan foydalanish yoki suv iste’molining boshqa shartlari o‘zgarmaganda suvdan foydalanuvchi yoki suv iste’molchisi qayta ro‘yxatdan o‘tgandan keyin yetti ish kuni mobaynida ruxsatnoma berish organiga, ko‘rsatib o‘tilgan ma’lumotlarni tasdiqlaydigan hujjatlarni ilova qilgan holda, suvdan maxsus foydalanish yoki suvni maxsus iste’mol qilish uchun ruxsatnomani qayta rasmiylashtirish to‘g‘risida ariza berishi shart.
 29. Suvdan foydalanuvchilar yoki suv iste’molchilari uchun ruxsatnoma qayta rasmiylashtirilgunga qadar ruxsatnomani qayta rasmiylashtirish to‘g‘risida ariza bergan suvdan foydalanuvchi yoki suv iste’molchisi yoxud uning huquqiy vorisi (merosxo‘ri), ariza qabul qilingan sana to‘g‘risida ruxsatnoma berish organining belgisi qo‘yilgan holda, ruxsatnomani qayta rasmiylashtirish to‘g‘risida berilgan ariza asosida unda ko‘rsatilgan xatti-harakatlar va/yoki faoliyatni sodir etadi yoki amalga oshiradi.
 30. Suvdan maxsus foydalanish yoki suvni maxsus iste’mol qilish uchun ruxsatnomani qayta rasmiylashtirish tegishli hujjatlar ilova qilingan holda, ruxsatnoma berish organi tomonidan qayta rasmiylashtirish to‘g‘risida ariza olingan kundan boshlab besh ish kunidan ortiq bo‘lmagan muddatda amalga oshiriladi. 
 31. Suvdan maxsus foydalanish yoki suvni maxsus iste’mol qilish uchun ruxsatnoma rasmiylashtirilgandan keyin suvdan foydalanish yoki suv iste’mol qilish uchun berilgan ruxsatnomalar reyestriga (keyingi o‘rinlarda reyestr deb ataladi) kiritiladi, unda quyidagilar ko‘rsatiladi:
 yuridik shaxs — suvdan foydalanuvchi yoki suv iste’molchisining nomi, joylashgan joyi (pochta manzili) va idoraviy mansubligi, jismoniy shaxs — suvdan foydalanuvchi yoki suv iste’molchisining familiyasi, ismi, otasining ismi va faoliyat ko‘rsatish joyi; 
 suvdan maxsus foydalanish yoki suvni maxsus iste’mol qilishning maqsadi;
 suvdan maxsus foydalanish yoki suvni maxsus iste’mol qilish amalga oshiriladigan suv olish manbalarining va oqova suvlarni qabul qiluvchilarning nomi;
 suv olishning, aylanma va takroran foydalaniladigan suvlarning, oqova suvlarni oqizib yuborishning cheklangan hisobiy hajmi;
 tozalash inshootlarining turi va ish unumi;
 ruxsatnomaning tartib raqami, muddati va berilgan sanasi.
 32. Ruxsatnomaning amal qilish muddati uzaytirilgan, qayta rasmiylashtirilgan taqdirda reyestrda maxsus yozuv qayd etiladi.
 33. Reyestr hisobga oluvchi ish hujjati hisoblanadi va unga tartib raqami qo‘yilgan, u ip o‘tkazib tikilgan va ruxsatnoma berish organining muhri bilan tasdiqlangan bo‘lishi kerak.
 34. Suvdan maxsus foydalanish yoki suvni maxsus iste’mol qilishni to‘xtatish qonun hujjatlarida belgilangan tartibda amalga oshiriladi. 
 35. Suvdan maxsus foydalanish yoki suvni maxsus iste’mol qilish uchun ruxsatnomalarni berish jarayonida paydo bo‘ladigan nizolar va kelishmovchiliklar qonun hujjatlarida belgilangan tartibda hal etiladi.
 36. Ushbu Nizom talablarining buzilishida aybdor bo‘lganlar qonun hujjatlarida belgilangan tartibda javobgar bo‘ladilar. 
 1. Suvdan maxsus foydalanish yoki suvni maxsus iste’mol qilish uchun ruxsatnoma berish to‘g‘risida firma blankasidagi, korxonaning barcha rekvizitlari ko‘rsatilgan ariza.
 3. Xo‘jalik faoliyati (ishlab chiqarishning maqsadi, quvvati, texnologik sikl va boshqalar), suvni muhofaza qilishning holati, suvni chiqarib tashlash, tozalash inshootlarining tarkibi va ishi, oqova suvlarni qabul qiluvchining tavsifi, ishlaydiganlar va bir yildagi ish kunlarining soni, obodonlashtirish darajasi, aholi punktidagi aholi soni (aholi punktini suv bilan ta’minlashda), sug‘oriladigan yerlar maydonlari, qishloq xo‘jaligi ekinlari turlari va boshqalar to‘g‘risidagi ma’lumotlar.
 4. Suvdan maxsus foydalanishga yoki suv iste’moliga taalluqli loyiha-smeta hujjatlarining asosiy qoidalaridan ko‘chirma.
 5. Suvdan foydalanish yoki suv iste’molining maqsadi to‘g‘risida batafsil axborot.
 6. Suvdan foydalanuvchi yoki suv iste’molchisi, suv obyektlari faoliyat ko‘rsatish, shu jumladan suvdan foydalanish yoki suv iste’moli manbalari (suv olish va oqova suvlarni tashlash nuqtalari) hududlari joylashgan joyi ko‘rsatilgan kartografik materiallar.
 7. Foydalaniladigan suv obyektlarining, suv olish inshootlarining quvvati va texnika bilan jihozlanganligi (nasos agregatlari va yordamchi inshootlar, sug‘orish quduqlari va vertikal drenaj quduqlari, ichimlik va texnik maqsadlarga mo‘ljallangan quduqlar va ulardagi inshootlar) va suvni tozalash va tayyorlash stansiyalari (ichimlik, texnik, kanalizatsiyaga oid), ro‘yxatga olingan suv ayirmalari nuqtalari ko‘rsatilgan holdagi ro‘yxati. 
 8. Suv ayirish tarmoqlari ro‘yxati hamda suvni boshqarish va hisobga olish vositalari bilan jihozlanganligi holati to‘g‘risidagi axborot. 
 9. Manbalar (er usti, yer osti, shahar suv quvurlari, shahar kanalizatsiyasi, joyning relyefi va boshqalar) bo‘yicha suvdan foydalanish yoki suv iste’mol, oqova suvlarni oqizib yuborishning loyihadagi yoki normativ-hisoblangan rejasi.
 10. Suv obyektlari yoki joy relyefiga oqova suvlar tashlanadigan manba va tashlama suv resurslarining miqdori va sifati to‘g‘risidagi ma’lumotlar.
 11. Tozalash inshootlari ishi ustidan laboratoriya nazoratini hamda oqova suvlar bilan birga oqizib tashlanadigan ifloslantiruvchi moddalarni hisobga olishning tashkil etilganligi to‘g‘risidagi ma’lumot.
 12. Yerlar kadastri to‘g‘risidagi ma’lumotlar.
 13. Suvni muhofaza qilish zonalari va qirg‘oqlar yonidagi polosalar, shuningdek sanitariya muhofazasi zonalari to‘g‘risidagi ma’lumotlar, ularni tashkil etish va ulardan foydalanish shartlari bo‘yicha aniq tadbirlar.
 14. Baliqlarni muhofaza qilish inshootlarining mavjudligi va ularning konstruksiyalari to‘g‘risidagi ma’lumotlar (baliqchilik xo‘jaligi suv havzalarida).
 15. Suvlarni muhofaza qilish va ulardan oqilona foydalanish bo‘yicha mo‘ljallangan tadbirlar to‘g‘risidagi ma’lumot.
 16. Suv ta’minoti hamda oqova va jala suvlarini kanalizatsiyalash sxemasi.
 17. Davlat ekologik ekspertizasi organlarining ekologik oqibatlar to‘g‘risidagi arizaga (EOA) xulosasi, oqova suvlar suv obyektlari yoki joy relyefiga chiqarib tashlanadigan bo‘lsa, ifloslantiruvchi moddalarning yo‘l qo‘yilishi mumkin bo‘lgan chegaraviy tashlamalar (YQChT)ning ekologik me’yorlari loyihasi.
 1. Suvdan maxsus foydalanish yoki suvni maxsus iste’mol qilish uchun ruxsatnoma berish to‘g‘risida ariza.
 3. Xo‘jalik faoliyati (ishlab chiqarishning maqsadi, quvvati, texnologik sikl va boshqalar), suvni muhofaza qilishning holati, suvni chiqarib tashlash, tozalash inshootlarining tarkibi va ishi, oqova suvlarni qabul qiluvchining tavsifi, ishlaydiganlar va bir yildagi ish kunlarining soni, obodonlashtirish darajasi, aholi punktidagi aholi soni (aholi punktini suv bilan ta’minlashda), sug‘oriladigan yerlar maydonlari, qishloq xo‘jaligi ekinlari turlari va boshqalar to‘g‘risidagi ma’lumotlar.
 4. Suvdan maxsus foydalanishga yoki suv iste’moliga taalluqli loyiha-smeta hujjatlarining asosiy qoidalaridan ko‘chirma.
 5. Suvdan foydalanish yoki suv iste’molining maqsadi to‘g‘risida batafsil axborot.
 6. Suvdan foydalanuvchi yoki suv iste’molchisi faoliyat ko‘rsatadigan uchastkasining joylashgan joyi, suv obyektlari, shu jumladan suvdan foydalanish yoki suv iste’moli uchun foydalaniladigan manbalar (suv olish va oqova suvlarni tashlash tarmoqlari) ko‘rsatilgan sxema.
 7. Foydalaniladigan suv obyektlarining, suv olish inshootlarining quvvati va texnika bilan jihozlanganligi (nasos agregatlari va yordamchi inshootlar, sug‘orish quduqlari va vertikal drenaj quduqlari, ichimlik va texnik maqsadlarga mo‘ljallangan quduqlar va ulardagi inshootlar) va suvni tozalash va tayyorlash stansiyalari (ichimlik, texnik, kanalizatsiyaga oid), ro‘yxatga olingan suv ayirmalari nuqtalari ko‘rsatilgan holdagi ro‘yxati. 
 8. Suv ayirish tarmoqlari ro‘yxati hamda suvni boshqarish va hisobga olish vositalari bilan jihozlanganligi holati to‘g‘risidagi axborot. 
 9. Manbalar (er usti, yer osti, shahar suv quvurlari, shahar kanalizatsiyasi, joyning relyefi va boshqalar) bo‘yicha suvdan foydalanish yoki suv iste’moli, oqova suvlarni oqizib yuborishning loyihadagi yoki normativ-hisoblangan rejasi.
 10. Suv obyektlari yoki joy relyefiga oqova suvlar tashlanadigan manba va tashlama suv resurslarining miqdori va sifati to‘g‘risidagi ma’lumotlar.
 11. Tozalash inshootlari ishi ustidan laboratoriya nazoratini hamda oqova suvlar bilan birga oqizib yuboriladigan ifloslantiruvchi moddalarni hisobga olishni tashkil etish to‘g‘risidagi axborot .
 12. Yerlar kadastri to‘g‘risidagi ma’lumotlar.
 13. Suvni muhofaza qilish zonalari va qirg‘oqlar yonidagi polosalar, shuningdek sanitariya muhofazasi zonalari to‘g‘risidagi ma’lumotlar, ularni tashkil etish va ulardan foydalanish shartlari bo‘yicha aniq tadbirlar.
 14. Baliqlarni muhofaza qilish inshootlarining mavjudligi va ularning tuzilishi to‘g‘risidagi ma’lumotlar (baliqchilik xo‘jaligi suv havzalarida).
 15. Suvlarni muhofaza qilish va ulardan oqilona foydalanish bo‘yicha mo‘ljallangan tadbirlar.
 16. Oqova va jala suvlari bilan ta’minlash va ular uchun kanalizatsiya qurish sxemasi.
 17. Davlat ekologik ekspertizasi organlarining ekologik oqibatlar to‘g‘risidagi arizaga (EOA) xulosasi, oqova suvlar suv obyektlari yoki joy relyefiga chiqarib tashlanadigan bo‘lsa, ifloslantiruvchi moddalarning yo‘l qo‘yilishi mumkin bo‘lgan chegaraviy tashlamalar (YQChT)ning ekologik me’yorlari loyihasi.
 1. Havza boshqarmasining suvdan maxsus foydalanish uchun ruxsatnoma berish to‘g‘risida firma blankasidagi, korxonaning barcha rekvizitlari ko‘rsatilgan arizasi.
 2. Magistral kanallar (tizimlar) boshqarmalari, irrigatsiya tizimlari boshqarmalari ro‘yxati. Suv xo‘jaligi obyektlarining asosiy tavsiflari (uzunligi, eng ko‘p suv sarfi, suv taqsimlash inshootlarining soni va nomi, filtrlanishga qarshi tadbirlar, foydali ish koeffitsiyenti). Gidrotexnika inshootlarining texnik jihozlanganligi va loyihadagi quvvati.
 3. Havza boshqarmasi va irrigatsiya tizimlari boshqarmalari tomonidan xizmat ko‘rsatiladigan sug‘oriladigan yerlarning masshtabli (1:50000) xaritasi, unda suv obyektlari (daryolar, soylar, irrigatsiya va kollektor-drenaj tizimlari, nasos stansiyalari, sug‘orish quduqlari va vertikal drenaj quduqlari, ulardagi asosiy inshootlar), ro‘yxatdan o‘tkazilgan suv taqsimlash tarmoqlari va boshqalar ko‘rsatiladi.
 4. Havza boshqarmasi va irrigatsiya tizimlari boshqarmalari tomonidan xizmat ko‘rsatiladigan sug‘oriladigan yerlarning meliorativ xaritasi hamda meliorativ holati to‘g‘risidagi ma’lumotlar.
 5. Havza boshqarmasi xizmat ko‘rsatadigan sug‘oriladigan maydonda joylashtiriladigan qishloq xo‘jaligi ekinlarining asosiy turlari.
 6. Havza boshqarmasi xizmat ko‘rsatadigan zonalarining gidromodul rayoni va qishloq xo‘jaligi ekinlarini sug‘orish rejimi to‘g‘risidagi axborot.
 7. Irrigatsiya tizimlari va sug‘orish tarmog‘ining foydali ish koeffitsiyentini hisobga olgan holda manbalar bo‘yicha suvdan foydalanishning hisoblangan rejasi va suv olishning cheklangan hajmi.
 8. Havza boshqarmasi foydalanadigan kollektor-drenaj tarmog‘i suvlarining sarfi va sifati to‘g‘risidagi ma’lumotlar.
 9. Irrigatsiya tizimlari va sug‘orish tarmog‘ining foydali ish koeffitsiyentini oshirish, suv resurslaridan oqilona foydalanish va ularni hisobga olish, shuningdek ularning sifatini yaxshilash tadbirlari rejasi.
 1. “____________” suv ombori (gidrouzeli)dan foydalanish boshqarmasining suvdan maxsus foydalanish uchun ruxsatnoma berish to‘g‘risida firma blankasidagi, korxonaning barcha rekvizitlari ko‘rsatilgan arizasi.
 2. Magistral kanallar (tizimlar) boshqarmalari, irrigatsiya tizimlari boshqarmalarining ro‘yxati. Suv xo‘jaligi obyektlarining asosiy tavsiflari (uzunligi, suv sarflashning eng ko‘p miqdori, suv ayirgichlarning soni va nomi, filtrlanishga qarshi tadbirlar, foydali ish koeffitsiyenti). Gidrotexnika inshootlarining texnika bilan jihozlanganligi va loyihadagi quvvati.
 3. “____________” suv ombori (gidrouzeli)dan foydalanish boshqarmasi tomonidan xizmat ko‘rsatiladigan sug‘oriladigan yerlarning masshtabli (1:50000) xaritasi, unda suv obyektlari (daryolar, soylar, irrigatsiya va kollektor-drenaj tizimlari, nasos stansiyalari, ulardagi asosiy inshootlar), suv olishlarning ro‘yxatdan o‘tkazilgan tarmoqlari va boshqalar ko‘rsatiladi.
 4. “____________” suv ombori (gidrouzeli)dan foydalanish boshqarmasi xizmat ko‘rsatadigan sug‘oriladigan maydonda joylashtiriladigan qishloq xo‘jaligi ekinlarining turlari to‘g‘risidagi axborot.
 5. “____________” suv ombori (gidrouzeli)dan foydalanish boshqarmasi xizmat ko‘rsatadigan qishloq xo‘jaligi ekinlari zonalarining gidromodul rayoni va sug‘orish rejimlari to‘g‘risidagi axborot.
 6. Irrigatsiya tizimlari va sug‘orish tarmog‘ining foydali ish koeffitsiyentini hisobga olgan holda, manbalar bo‘yicha suvdan foydalanishning hisoblangan rejasi va suv olishning cheklangan hajmi.
 7. Suv resurslaridan oqilona foydalanish va ularni hisobga olish, shuningdek ularning sifatini yaxshilash tadbirlari rejasi.
 1. Irrigatsiya tizimi boshqarmasining suvdan maxsus foydalanish uchun ruxsatnoma berish to‘g‘risida firma blankasidagi, korxonaning barcha rekvizitlari ko‘rsatilgan arizasi.
 2. Korxona balansida bo‘lgan suv xo‘jaligi obyektlarining ro‘yxati, ularning texnik tavsiflari (uzunligi, suv o‘tkazish quvvati, gidrotexnika inshootlarining, shu jumladan suv ayirgichlarning soni va nomi, filtrlanishga qarshi tadbirlar, kanallar va irrigatsiya tizimining foydali ish koeffitsiyenti va boshqalar).
 3. Xizmat ko‘rsatiladigan suv iste’molchilari uyushmalarining, ilovaga muvofiq boshqa suvdan foydalanuvchilar va suv iste’molchilarining ro‘yxati. 
 4. Boshqarma tomonidan xizmat ko‘rsatiladigan sug‘oriladigan yerlarning masshtabli (1:25000 yoki 1:50000) xaritasi, unda xizmat ko‘rsatiladigan suv iste’molchilari uyushmalarining, boshqa suvdan foydalanuvchilar va suv iste’molchilarining suv obyektlarining (irrigatsiya va kollektor-drenaj tizimlari, nasos agregatlari, sug‘orish quduqlari hamda vertikal drenaj quduqlari va ulardagi asosiy inshootlarning), suv ayirgichlarning ro‘yxatdan o‘tkazilgan tarmoqlarining chegaralari va boshqalar ko‘rsatiladi.
 5. Boshqarma tomonidan xizmat ko‘rsatiladigan sug‘oriladigan yerlarning meliorativ xaritasi hamda meliorativ holati to‘g‘risidagi ma’lumotlar.
 6. Boshqarma xizmat ko‘rsatadigan sug‘oriladigan maydonda joylashtiriladigan qishloq xo‘jaligi ekinlarining asosiy turlari to‘g‘risidagi axborot.
 7. Boshqarma xizmat ko‘rsatadigan qishloq xo‘jaligi ekinlari zonalarining gidromodul rayonlari va sug‘orish rejimlari to‘g‘risidagi axborot.
 8. Suv obyektining foydali ish koeffitsiyentini hisobga olgan holda manbalar bo‘yicha suvdan foydalanishning hisoblangan rejasi va suv olishning cheklangan hajmi.
 9. Boshqarma foydalanadigan kollektor-drenaj tarmog‘i suvlarining sarflanishi va sifati to‘g‘risidagi ma’lumotlar.
 10. Irrigatsiya tizimi va xo‘jalik sug‘orish tarmog‘ining foydali ish koeffitsiyentini oshirish, drenaj suvlarini oqizib yuborishni kamaytirish va ularning sifatini yaxshilash tadbirlari rejasi.
 1. “_________________” nasos stansiyalari boshqarmasining suvdan maxsus foydalanish uchun ruxsatnoma berish to‘g‘risida firma blankasidagi, korxonaning barcha rekvizitlari ko‘rsatilgan arizasi.
 2. “__________________” nasos stansiyalari boshqarmasi balansidagi nasos stansiyalari va sug‘orish quduqlari ro‘yxati, suv olish manbalari va joyi, asosiy parametrlari, suvni hisobga olish vositalari bilan jihozlanganlik, xizmat ko‘rsatiladigan sug‘oriladigan maydon, shuningdek xizmat ko‘rsatiladigan zonadagi suvdan foydalanuvchilar va suv iste’molchilari ro‘yxati.
 3. “_______________” nasos stansiyalari boshqarmasi balansidagi meliorativ nasos stansiyalari va vertikal drenaj quduqlari ro‘yxati, suv olish manbai va suv qabul qiluvchining nomi, suv olish joylari, asosiy parametrlari, suvni hisobga olish vositalari bilan jihozlanganlik, xizmat ko‘rsatiladigan sug‘oriladigan (melioratsiyalanadigan) maydon, shuningdek xizmat ko‘rsatiladigan zonadagi suvdan foydalanuvchilar va suv iste’molchilari ro‘yxati.
 4. Ushbu ruxsatnomaning ilovasiga muvofiq xizmat ko‘rsatiladigan magistral kanallar (tizimlar) boshqarmalari, irrigatsiya tizimlari boshqarmalari, suv omborlari boshqarmalari, meliorativ ekspeditsiya, uning meliorativ tizimlari, rayonlari, suv iste’molchilari uyushmalari, boshqa suvdan foydalanuvchilar va suv iste’molchilari ro‘yxati. 
 5. “__________________” nasos stansiyalari boshqarmasi tomonidan xizmat ko‘rsatiladigan viloyat sug‘oriladigan yerlarining masshtabli (1:25000 yoki 1:50000) xaritasi, unda irrigatsiya tizimi boshqarmalari, suv iste’molchilari uyushmalari, boshqa suvdan foydalanuvchilar va suv iste’molchilari chegaralari, suv obyektlari (irrigatsiya va kollektor-drenaj tizimlari, nasos stansiyalari, sug‘orish quduqlari hamda vertikal drenaj quduqlari va ulardagi asosiy inshootlar), suv ayirgichlarning ro‘yxatdan o‘tkazilgan tarmoqlari va boshqalar ko‘rsatiladi.
 6. Manbalar bo‘yicha suvdan foydalanuvchilarning hisob-kitob rejasi va suv olishning cheklangan hajmi.
 7. Boshqarma foydalanadigan kollektor-drenaj tarmog‘i suvlarining sarflanishi va sifati to‘g‘risidagi ma’lumotlar.
 8. Suv resurslarini hisobga olishni tashkil etish tadbirlari rejasi. 
 1. Meliorativ ekspeditsiyaning suvdan maxsus foydalanishga ruxsatnoma berish to‘g‘risida firma blankasidagi, korxonaning barcha rekvizitlari ko‘rsatilgan arizasi.
 2. Meliorativ ekspeditsiya balansidagi meliorativ tizimlarning va asosiy kollektorlarning, gidrotexnika inshootlarining, shu jumladan gidropostlar, meliorativ tarmoq, suv qabul qiluvchilarning ro‘yxati, ularning texnik tavsiflari (nomi, uzunligi, suv o‘tkazish quvvati, o‘rtacha ko‘p yillik kollektor-drenaj oqimlari, kollektor-drenaj suvlarining sifati va boshqalar).
 3. Ilovaga muvofiq meliorativ ekspeditsiya tomonidan xizmat ko‘rsatiladigan magistral kanallar (tizimlar) boshqarmalari, irrigatsiya tizimlari, nasos stansiyalari, energetika va aloqa boshqarmalari, suv iste’molchilari uyushmalari, boshqa suvdan foydalanuvchilar va suv iste’molchilarining ro‘yxati. 
 4. Meliorativ ekspeditsiya tomonidan xizmat ko‘rsatiladigan sug‘oriladigan yerlarning masshtabli (1:25000 yoki 1:50000) xaritasi, unda meliorativ tizimlar va rayonlar, boshqa suvdan foydalanuvchilar va suv iste’molchilari chegaralari, suv obyektlari (irrigatsiya va meliorativ tizim, kollektor-drenaj suvlarini qabul qiluvchilar, meliorativ tizimlarda o‘rnatilgan nasos stansiyalari, vertikal drenaj quduqlari, ulardagi asosiy inshootlar), suv ayirgichlarning ro‘yxatdan o‘tkazilgan suv oqizish tarmoqlari va boshqalar ko‘rsatiladi.
 5. Meliorativ ekspeditsiya tomonidan xizmat ko‘rsatiladigan sug‘oriladigan yerlarning meliorativ xaritasi, meliorativ holati to‘g‘risidagi ma’lumotlar.
 6. Meliorativ ekspeditsiya tomonidan xizmat ko‘rsatiladigan sug‘oriladigan maydonda joylashtiriladigan qishloq xo‘jaligi ekinlarining asosiy turlari to‘g‘risidagi axborot.
 7. Suvdan foydalanishning hisob-kitob rejasi va suv olishning hamda meliorativ tizimlardan kollektor-drenaj suvlarini oqizib yuborishning cheklangan hajmi.
 8. Kollektor-drenaj tarmog‘i suvining sarflanishi va sifati to‘g‘risidagi ma’lumotlar.
 9. Meliorativ tizimning ishonchliligini oshirish tadbirlari, yerlarning meliorativ holati monitoringi, kollektor-drenaj suvlarini oqizib yuborish hisobini yuritish, uning sifatini yaxshilash va miqdorini kamaytirish rejasi.
 1. Suv iste’molchilari uyushmasining (keyingi o‘rinlarda uyushma deb ataladi) suvdan maxsus foydalanish uchun ruxsatnoma berish to‘g‘risida firma blankasidagi, uning barcha rekvizitlari ko‘rsatilgan arizasi.
 2. Uyushmaning viloyat adliya boshqarmasida ro‘yxatdan o‘tkazilgan ustavi nusxasi.
 Uyushma balansidagi obyektlarning ro‘yxati, nomi va tavsiflari (uzunligi, suv sarflashning eng ko‘p miqdori, suv ayirgichlarning soni va nomi, qoplamalarning mavjudligi, foydali ish koeffitsiyenti). Gidrotexnika inshootlarining texnika bilan jihozlanganligi va loyihadagi quvvati.
 3. Xizmat ko‘rsatiladigan suv iste’molchilari va suvdan foydalanuvchilarning ro‘yxati, unda ularning yer maydonlari va sug‘oriladigan yerlarining meliorativ holati tavsifi, shuningdek boshqa ma’lumotlar ko‘rsatiladi.
 4. Uyushma tomonidan xizmat ko‘rsatiladigan sug‘oriladigan yerlarning masshtabli (1:10000) xaritasi, unda fermer xo‘jaliklari va boshqa suv iste’molchilari sug‘oriladigan yerlarining chegaralari, ularning sug‘oriladigan uchastkalari konturlari, foydalaniladigan suv obyektlari (sug‘orish va kollektor-drenaj tarmoqlari, nasos agregatlari, sug‘orish quduqlari va vertikal drenaj quduqlari va ulardagi asosiy inshootlar), ro‘yxatdan o‘tkazilgan suv taqsimlash tarmoqlari va boshqalar ko‘rsatiladi.
 5. Uyushma tomonidan xizmat ko‘rsatiladigan sug‘oriladigan yerlarning meliorativ xaritasi hamda ularning meliorativ holati to‘g‘risidagi ma’lumotlar.
 6. Uyushma xizmat ko‘rsatadigan sug‘oriladigan maydonda joylashtiriladigan qishloq xo‘jaligi ekinlarining asosiy turlari to‘g‘risidagi axborot.
 7. Uyushma xizmat ko‘rsatadigan zonalarining gidromodul rayoni va qishloq xo‘jaligi ekinlari sug‘orish rejimlari to‘g‘risidagi axborot.
 8. Sug‘orish tarmog‘ining foydali ish koeffitsiyentini hisobga olgan holda manbalar bo‘yicha uyushma tomonidan suvdan foydalanishning hisoblangan rejasi va suv olishning cheklangan hajmi.
 9. Uyushma foydalanadigan kollektor-drenaj tarmog‘i suvlarining sarfi va sifati to‘g‘risidagi ma’lumotlar.
 10. Sug‘orish tarmog‘i foydali ish koeffitsiyentini oshirish, ularning texnik holatini, suv resurslarini hisobga olishni yaxshilash va ulardan oqilona foydalanish, drenaj suvlarini oqizib yuborishni qisqartirish va ularning sifatini yaxshilash tadbirlari rejasi.
 1. Suv iste’molchilari uyushmasi tomonidan xizmat ko‘rsatiladigan fermer yoki dehqon xo‘jaligi, fuqarolarning o‘zini o‘zi boshqarish organi hamda boshqa suv iste’molchisining maxsus suv iste’moliga ruxsatnoma berish to‘g‘risidagi arizasi firma blankasida, ularning barcha rekvizitlari ko‘rsatilgan holda rasmiylashtiriladi.
 3. Suv iste’molchilari uyushmasi tomonidan xizmat ko‘rsatiladigan fermer yoki dehqon xo‘jaligi, fuqarolarning o‘zini o‘zi boshqarish organi hamda boshqa suv iste’molchisi yer uchastkasining tuman yer resurslari bo‘limi tomonidan ishlab chiqilgan masshtabli (1:10000) xaritasi, unda quyidagilar ko‘rsatiladi:
 uni sug‘oriladigan uchastkalarining konturlari, ularni maydonlari va ball boniteti;
 foydalaniladigan suv obyektlari (sug‘orish va kollektor-drenaj tarmoqlari, nasos agregatlari, sug‘orish quduqlari, vertikal drenaj quduqlari va ulardagi inshootlar), ruxsat etilgan suv taqsimlash tarmoqlari va boshqalar ko‘rsatiladi.
 4. Suv olish inshootlarining va kollektor-drenaj suvlarini oqizib yuborish inshootlarining ro‘yxati, shuningdek ularning suvni boshqarish va hisobga olish vositalari bilan jihozlanganlik holati.
 5. Suv iste’molchilari uyushmasi tomonidan xizmat ko‘rsatiladigan fermer yoki dehqon xo‘jaligi, fuqarolarning o‘zini o‘zi boshqarish organi hamda boshqa suv iste’molchisining sug‘oriladigan yer uchastkasida joylashtiriladigan qishloq xo‘jaligi ekinlarining turlari to‘g‘risidagi axborot. Oxirgi uch yilda qishloq xo‘jaligi ekinlarining amalda joylashtirilishi to‘g‘risidagi ma’lumotlar (statistika organlari ma’lumotlari bo‘yicha).
 6. Meliorativ kartogramma va meliorativ ekspeditsiya ma’lumotlari bo‘yicha fermer yoki dehqon xo‘jaligi sug‘oriladigan maydonining meliorativ holati to‘g‘risidagi ma’lumotlar.
 7. Suv iste’molchilari uyushmasi tomonidan xizmat ko‘rsatiladigan fermer yoki dehqon xo‘jaligi, fuqarolarning o‘zini o‘zi boshqarish organi hamda boshqa suv iste’molchisi sug‘oriladigan uchastkasining gidromodul rayoni va qishloq xo‘jaligi ekinlarini sug‘orish rejimi to‘g‘risidagi axborot. 
 8. Suv iste’molining hisoblangan rejasi va sug‘orish tarmog‘ining foydali ish koeffitsiyentini hisobga olgan holda manbalar bo‘yicha suv olishning cheklangan hajmi (hajm-netto, hajm-brutto).
 Meliorativ ekspeditsiya ma’lumotlari bo‘yicha kollektor-drenaj suvlarining normativ-hisoblangan hajmi.
 9. Meliorativ ekspeditsiya ma’lumotlari bo‘yicha fermer xo‘jaligi tomonidan foydalaniladigan kollektor-drenaj suvining sifati va ifloslanganligi to‘g‘risidagi ma’lumotlar.
 10. Sug‘orish tarmog‘ining foydali ish koeffitsiyentini oshirish, uning texnik holatini yaxshilash, suv resurslarini hisobga olish va ulardan oqilona foydalanish, drenaj suvlarini qisqartirish va ularning sifatini yaxshilash va boshqalar bo‘yicha mo‘ljallangan tadbirlar to‘g‘risidagi axborot.